Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: A KKV részére nyújtott hitelek besorolásánál a 2004. évi XXXIV. törvény (továbbiakban:
Paragraph Index: 353

d) Halmozott – összeg A tábla sorai 9D1 Nem névre szóló betét A nem névre szóló betét sorban az adott negyedév végi anonim betétállomány számát és ezek együttes összegét forintban kell feltüntetni. Fontos, hogy ebben a sorban nem szerepelhet az az állomány, amelyeknél nem teljes körű az ügyfél átvilágítása, azaz egy vagy több adat hiányzik. 9D2 Nem teljes körűen átvilágított ügyfél A nem teljes körűen átvilágított ügyfél sorban kell feltüntetni az adott negyedév végén azon ügyfelek számát, amelyeknél a hitelintézetnek nem áll rendelkezésre ügyfeléről az összes szükséges átvilágítási adat, vagy a Pmt 8. §-ban előírt és annak megfelelő nyilatkozat a tényleges tulajdonosról. 9D21 Ebből ügyfélkövetelés A 9D2 sorból az ügyfélköveteléshez kapcsolódó adatokat kell feltüntetni. Ügyfélkövetelés összege: az ügyfél összes követelése a hitelintézettel szemben. Az ügyfélkövetelés nem nettósítható! Darabszám: ügyfelek számát kell megadni, nem a követelések darabszámát. 9D22 Ebből: ügyfél-kötelezettség A 9D2 sorból az ügyfél-kötelezettséghez kapcsolódó adatokat kell feltüntetni. Ügyfél kötelezettség összege: az ügyfél összes tartozása a hitelintézettel szemben. Az ügyfél-kötelezettség nem nettósítható! Darabszám: ügyfelek számát kell megadni, nem a kötelezettségek darabszámát. 9D3 Összes ügyfél átvilágítás Az összes ügyfél-átvilágítás sorban kell feltüntetni az összes, ügyfél-átvilágításon átesett ügyfelek számát. 9D31 Egyszerűsített ügyfél átvilágítás Az egyszerűsített ügyfél-átvilágítás sorban kell feltüntetni a Pmt. 12. §-a alapján egyszerűsített ügyfélátvilágításon átesett ügyfelek számát. 9D32 Fokozott ügyfél átvilágítás A fokozott ügyfél-átvilágítás sorban kell feltüntetni a Pmt. 14. §-a alapján fokozott ügyfélátvilágításon átesett ügyfelek számát. 9D321 Ebből kiemelt közszereplő ügyfél (PEP) átvilágítása A kiemelt közszereplő ügyfelek átvilágítása sorba azon átvilágítások számát kell beírni, amelyeknél a szolgáltató megállapította, hogy a külföldi ügyfél kiemelt közszereplőnek minősül a Pmt. 16. §-a alapján. Kiemelt közszereplő a Pmt. 4. §-a alapján az a külföldi lakóhellyel rendelkező természetes személy, aki fontos közfeladatot lát el, vagy az ügyfél-átvilágítási intézkedések elvégzését megelőző egy éven belül fontos közfeladatot látott el, továbbá az ilyen személy közeli hozzátartozója, vagy akivel közismerten közeli kapcsolatban áll. 9D33 Normál ügyfél átvilágítás A normál ügyfél-átvilágítás sorban kell feltüntetni azon ügyfelek számát, akik ügyfél átvilágítása nem esik sem a fokozott, sem az egyszerűsített ügyfél-átvilágítás típusába. 9D41 Üzleti kapcsolat létesítésekor történt átvilágítás Az üzleti kapcsolat létesítésekor történt átvilágítás sorban kell szerepeltetni azon ügyfelek számát, akiket, mint új ügyfelet, átvilágított a hitelintézet. 9D42 Hárommillió-hatszázezer forintot elérő vagy meghaladó összegű tranzakció miatti átvilágítás A hárommillió-hatszázezer forintot elérő vagy meghaladó összegű tranzakció miatti átvilágítás sorban azon ügyfelek számát kell szerepeltetni, akiket az adott negyedévben kizárólag amiatt világított át a hitelintézet, mert hárommillió-hatszázezer forintot elérő vagy meghaladó összegű tranzakciót kezdeményeztek, és az ügyleti megbízást megelőzően nem voltak szerződött ügyfelek, illetve meghatalmazottak, valamint átvilágításukra korábban nem került sor. 9D43 Több, egymással összefüggő, hárommillió-hatszázezer forintot meghaladó összegű tranzakció miatti átvilágítás A több, egymással összefüggő, összesen hárommillió-hatszázezer forintot meghaladó összegű tranzakció miatti átvilágítás sorban kell feltüntetni azon ügyfelek számát, akiket az adott negyedévben amiatt világítottak át, mert több egymással összefüggő olyan ügyleti megbízást kezdeményeztek, melyek együttes összege meghaladta a hárommillió-hatszázezer forintot, és átvilágításukra korábban nem került sor. 9D44 Korábban rögzített ügyféladatok valódiságával kapcsolatos kétség felmerülése miatti átvilágítás A korábban rögzített ügyféladatok valódiságával kapcsolatos kétség felmerülése miatti átvilágítás sorban kell feltüntetni azon ügyfeleket, akiket a hitelintézet már korábban átvilágított, de kétség miatt új átvilágításra került sor. 9D45 Más szolgáltató által végzett ügyfél-átvilágítás átvétele A más szolgáltató által végzett átvilágítás sorban a más szolgáltató által végzett és a szolgáltató által elfogadott átvilágítások számát kell feltüntetni. 9D461 Saját pénzváltás miatti átvilágítás A saját pénzváltás miatti átvilágítás sorban kell feltüntetni a hitelintézet által közvetlenül, nem rendszeres ügyfélnek végzett pénzváltás miatti átvilágítások számát és a váltáskori kifizetett, vagy átvett forintösszegek összegét. Amennyiben külföldi valutáról külföldi valutára történik a váltás, akkor úgy kell számolni, mintha külföldi valutáról forintra, majd külföldi valutára történő váltásról lenne szó, és ilyenkor a magasabb forintösszeggel kell számolni. 9D462 Nem saját pénzváltás miatti átvilágítás A pénzváltó közvetítő által végzett átvilágításnál a saját sorhoz hasonló módon számítva a pénzváltó közvetítő által átvilágított ügyfelek számát és váltásaik forintösszegét kell feltüntetni. 9D471 Saját zálogtevékenység miatti átvilágítás A saját zálogtevékenység miatti átvilágítás sorban a saját zálogtevékenység kapcsán, a hárommillióhatszázezer forint becsértéket elérő, vagy meghaladó zálogtárggyal (több összefüggő tranzakció esetén zálogtárgyakkal), egy vagy több összefüggő tranzakció végzése miatt történt ügyfél-átvilágítások számát és az e tranzakciók során kifizetett forintösszegeket kell feltüntetni. 9D472 Nem saját zálogtevékenység miatti átvilágítás A nem saját zálogtevékenység miatti átvilágítás sorban a zálogházi közvetítő által a hárommillióhatszázezer forint becsértéket elérő vagy meghaladó zálogtárggyal (több összefüggő tranzakció esetén zálogtárgyakkal), egy vagy több összefüggő tranzakció végzése miatt történt ügyfél-átvilágítások számát és az e tranzakciók során kifizetett forintösszegeket kell feltüntetni. 9D48 Egyéb közvetítő által végzett átvilágítás Az egyéb közvetítő által végzett átvilágítás sorban a Hpt. 2. számú melléklet I. rész 12. pontjában meghatározott, nem pénzváltó és nem zálogházi közvetítői tevékenységet végző közvetítők által végzett átvilágítások számát kell feltüntetni. 9D51 Saját bejelentések A saját bejelentések: darabszám és összeg oszlopban a hitelintézet által a pénzügyi információs egységként működő hatóság részére az adott negyedévben küldött bejelentések számát és a bejelentések teljes forintösszegét kell feltüntetni. A bejelentett összeg az adott tranzakcióban szereplő összeg, amelyet az ügyfél a hitelintézetnek átadott, vagy részére beérkezett. 9D52 Bejelentésekből devizában bonyolított ügyletek A bejelentésekből devizában bonyolított ügyletek sorban azokat az ügyleteket kell feltüntetni, melyeket a hitelintézet devizában bonyolított. Ebben a sorban nem szabad feltüntetni a pénzváltás miatt tett bejelentéseket! 9D531-9D535 Bejelentésekből:1-5. legnagyobb összegű bejelentés A bejelentésekből az öt legnagyobb összegű sorban az 51. sorból az öt legnagyobb összegű ügyletet kell felsorolni csökkenő sorrendben. 9D541 Bejelentésekből saját pénzváltási tevékenység miatt tett bejelentés A bejelentésekből saját pénzváltási tevékenység miatt tett bejelentés sorba azon bejelentések kerülnek, amelyeknél a hitelintézet saját, nem közvetítő útján végzett pénzváltási tevékenysége során végzett tranzakciót jelent be. 9D542 Bejelentésekből nem saját pénzváltási tevékenység miatt tett bejelentés A bejelentésekből nem saját pénzváltási tevékenység miatt tett bejelentés sorba azon bejelentések kerülnek, amelyeknél a hitelintézet közvetítője útján végzett pénzváltási tevékenysége során került sor bejelentésre. 9D551 Bejelentésekből saját zálog tevékenység miatt tett bejelentés A bejelentésekből saját zálog tevékenység miatt tett bejelentés sorba azon bejelentések kerülnek, amelyeknél a szolgáltató saját, nem közvetítő útján végzett zálog tevékenysége során végzett tranzakciót jelent be. 9D552 Bejelentésekből nem saját zálog tevékenység miatt tett bejelentés A bejelentésekből nem saját zálog tevékenység miatt tett bejelentés sorba azon bejelentések kerülnek, amelyeknél a szolgáltató közvetítője útján végzett zálog tevékenysége során került sor bejelentésre. 9D56 Bejelentésekből egyéb közvetítő által végzett tranzakciók bejelentése A bejelentésekből egyéb közvetítő által végzett tranzakciók bejelentése sorba azon bejelentések kerülnek, amelyeknél a szolgáltató közvetítője útján végzett tevékenysége során került sor bejelentésre. 9D6 Bejelentésekből 24/48 órára felfüggesztett tranzakció A bejelentésekből 24/48 órára felfüggesztett tranzakciók sorban azon bejelentéseket kell feltüntetni, amelyek során a hitelintézet 24 vagy 48 órás felfüggesztést alkalmazott. 9D7 Bíróság által pénzmosás miatt zárolt követelések Ebben a sorban a bíróságok által pénzmosás miatt zárolt ügyfélkövetelések számát és összegét kell feltüntetni. 9D8 Terrorizmus finanszírozásának gyanúja miatti bejelentés A terrorizmus finanszírozásának gyanúja miatti bejelentés sorban azokat a bejelentéseket kell feltüntetni, amelyeket a hitelintézet a terrorizmus finanszírozásának gyanúja miatt tett. 9D9 Terrorista lista alapján zárolt követelések A terrorista lista alapján zárolt követelések sorban azt az ügyfélszámot és azok teljes ügyfélkövetelését kell feltüntetni, amelyet a hitelintézet az ügyfél terrorista listán való szereplése miatt az adott negyedévben zárolt és ezt a pénzügyi információs egységként működő hatóságnak, mint illetékes hatóságnak bejelentett. 9F Nyilvántartásba vett fogyasztói panaszügyek A tábla célja A tábla fogyasztóvédelemi célból a tárgyidőszak folyamán nyilvántartásba vett, a fogyasztóktól érkezett panaszbejelentések, és azok feldolgozásának, kezelésének felmérését célozza. Ebben a táblázatban a hitelintézethez írásban és elektronikus úton, valamint ügyfélszolgálaton keresztül beérkezett és nyilvántartásba vett, a hitelintézet tevékenységével kapcsolatos panaszokat kell bemutatni. Az adatszolgáltatás teljesítésének alapját a Fgytv. rendelkezései képezik. A Fgytv. értelmében a fogyasztó az önálló foglalkozásán és gazdasági tevékenységén kívül eső célok érdekében eljáró természetes személy. A tábla kitöltése A tábla 9F1-9F4 sorai áttekintést adnak a tárgyidőszak elején folyamatban lévő ügyekhez a tárgyidőszakban beérkezett, valamint lezárt panaszügyekről és ezek eredményeként a tárgyidőszak végén nyitott panaszügyek darabszámáról. A tábla második része, a 9F51-9F53 sorokban szereplő adatok a peresített panaszügyekről adnak mennyiségi információt. (A tábla első és második szakasza egymástól független szempontból vizsgálja a panaszügyeket, ami azt is jelenti, hogy adott esetben átfedés is lehetséges a két szakasz egy-egy adatsora között pl. az első szakasz a lezárt ügyek vonatkozásában csak a lezárás tényét vizsgálja, nem pedig azt, hogy a lezárás peresítéssel vagy a nélkül zárult-e le.) A tábla harmadik része –9F6 sor – a kártérítésekről ad információt. Az adatot ezer forintban egészre kerekítve kell megadni. A tábla negyedik része a pénzügyi békéltető testületi eljárással (9F71-9F74), valamint a panaszügyekkel, panaszkezeléssel foglalkozó személyek számával (9F8) kapcsolatban ad információt. A tábla oszlopai Az a1) oszlopban a Tárgyidőszakban lezárt panaszügyeket kell megadni szolgáltatási ágankénti bontásban, darabszámban. Az a2) oszlop a Tárgyidőszakban nyilvántartásba vett panaszügyek szolgáltatási ágakra összesített adatait tartalmazza. A nyilvántartásba vett, a lezárt, valamint a folyamatban lévő panaszügyek panasztípusonkénti bontását a b1)-b20) oszlopokban kell feltüntetni. Az adatok megbontásánál az egy levél kapcsán bejelentett több, különböző jellegű panaszt a megfelelő b1)-b20) oszlopok mindegyikében fel kell tüntetni. A bejelentett panaszügyek panasztípusonkénti bontására a lenti Segédanyag ad iránymutatást. A c1)-c2) oszlopokban a panaszügyeket a panaszkezelés időtartama szerinti bontásban, a d1)-d3) oszlopokban a panaszügyek megalapozottsága szerinti bontásban kell feltüntetni. Az e) és az f) oszlopokban a Tárgyévben lezárt és a Tárgyévben nyilvántartásba vett panaszügyek tárgyidőszak végéig halmozott adatait kell megadni. A tábla sorai A 9F1 és annak alábontó soraiban kell feltüntetni a tárgyidőszakban nyilvántartásba vett panaszügyek darabszámát (a2 oszlop), és azok panasztípusok szerinti megoszlását (b1-b20 oszlopok), valamint a tárgyidőszakban lezárt panaszügyek darabszámát (a1 oszlop). A 9F2 sorban a Tárgyidőszakban lezárt panaszügyek darabszámát kell megadni egyrészt panasztípusok szerinti megoszlásban (b1-b20 oszlop), másrészt a panasz-ügyintézés időtartama szerinti bontásban (c1-c2 oszlop), harmadrészt a panaszügyek megalapozottsága (d1-d3 oszlop) szerinti bontásban. A 9F3 és 9F4 sorokban az időszak elején és az időszak végén még lezáratlan (folyamatban lévő) panaszügyeket kell jelenteni panasztípusonkénti bontásban. A 9F51 sorban a folyamatban lévő peresített panaszügyek darabszámát kell megadni panasztípusonkénti bontásban. A 9F52 és 9F53 sorokban a lezárt peresített panaszügyeket kell megbontani aszerint, hogy az intézmény vagy a panaszos javára zárult-e a per. A lezárult peresített panaszügyeket meg kell bontani a panasz típusa és a panaszügyek megalapozottsága szerint. A panaszügyek megalapozottsága oszlopokban a lezárt, peresített panaszt a hitelintézet panaszkezelési eljárásának eredménye (elutasított, részben megalapozott, megalapozott) szerint kell besorolni. A 9F6 sorban a panaszügyek rendezése miatt kifizetett kártérítés összegét ezer forintban egészre kerekítve kell megadni. A 9F71 sorban kell feltüntetni a hitelintézetet, mint panaszoltat érintő ügyek számát, amelyek kapcsán a Pénzügyi Békéltető Testület eljárását megindította és erről a tárgynegyedévben értesítette a hitelintézetet. A 9F72 sorban kell jelezni azon ügyek számát, amelyekkel kapcsolatban a hitelintézet a tárgynegyedévben igenlő alávetési nyilatkozatot tett (az általános alávetési nyilatkozat kivételével), függetlenül attól, hogy az eljárás mikor indult. A 9F73 sorban kell jelezni azon ügyek számát, amelyekkel kapcsolatban a hitelintézet a tárgynegyedévben a Pénzügyi Békéltető Testület döntését (határozatát vagy ajánlását) végrehajtotta, függetlenül attól, hogy az eljárás mikor indult. A 9F74 sorban kell szerepeltetni azon, a Pénzügyi Békéltető Testület elé került ügyek számát, amelyekkel kapcsolatban a hitelintézet a tárgynegyedévben egyezségre jutott a panaszossal, függetlenül attól, hogy az eljárás mikor indult. A 9F8 soron kell megadni, hogy a tárgynegyedév végén az intézmény érdekében hány fő foglalkozik teljes munkaidőben a panaszügyekkel, panaszkezeléssel (akár munkavállalóként, akár egyéb megbízás keretében). Segédanyag a panasz-statisztikai kitöltési útmutatóhoz

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes